На основу члана 37. Статута града Ниша ("Службени лист града Ниша", бр.88/08,143/16 ) и члана 9 . Одлуке о оснивању Установе Сигурна кућа за жене и децу жртве породичног насиља ("Службени лист Града Ниша" бр. 94/2010)

 Скупштина Града Ниша, на седници одржаној дана \_\_\_\_\_\_\_\_ . године, доноси

**Р Е Ш Е Њ Е**

**I ДАЈЕ СЕ САГЛАСНОСТ** на Програм рада и Финансијски план Установе Сигурна кућа за жене и децу жртве породичног насиља Ниш за 2019. годину, које је усвојио Управни одбор Установе Одлуком број: 22, на седници одржаној 11.01.2019.године и Одлуком број: 1121 на седници одржаној 28.12.2018 године.

II Решење доставити: Установи „Сигурна кућа за жене и децу жртве породичног насиља“ Ниш, Градској Управи Града Ниша - Секретаријату за дечију и социјалну заштиту и Градској Управи Града Ниша - Секретаријату за финансије.

Број: \_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_ . године

**СКУПШТИНА ГРАДА НИША**

 ПРЕДСЕДНИК

мр Раде Рајковић

 \_\_\_\_\_\_\_\_\_\_\_\_\_\_\_\_\_\_\_

**О Б Р А З Л О Ж Е Њ Е**

На седници одржаној 11.01.2019. године Управни одбор Установе “Сигурна кућа за жене и децу жртве породичног насиља“ донео је Програм рада а на седници одржаној 28.12.2018. године и финансијски план за 2019. годину.

Статутом града Ниша, утврђена је надлежност Скупштине града Ниша о давању сагласности на Програм рада установа чији је оснивач Град.

 Основна делатност Сигурне куће је пружање заштитите и збрињавање жртава породичног насиља, али и пружање психо-социјалне и правне помоћи.

 И у наредној години главни циљ функционисања установе биће као и претходних година,

* уклањање психолошких последица насиља,
* повећање базичне психолошке сигурности и самопоуздања,
* овладавање стресом изазваним искуством насиља у породици,
* подизање нивоа личне компетенције.

 У зависности од потреба и потенцијала жене за сарадњу, психо-социјална подршка ће се спроводити кроз индивидуални и групни саветодавни и едукативни рад.

Групни рад обухватиће учешће на радионицама Асертивног тренинга као обавезног вида психолошког оснаживања штићеница. Такође се планира и увођење тренинга Емоционалне писмености.

У циљу унапређења и побољшања родитељских капацитета корисница, планира се и циклус радионица на тему „Вештине родитељства“

С обзиром на то да је међу жртвама породичног насиља, које уточиште проналазе у Сигурној кући, велики број био незапослен и економски завистан од насилника, установа ће уложити све напоре како би омогућила корисницама додатно професионално оспособљавање и доквалификацију.

Установа Сигурна кућа наставиће са пружањем услуга телефонског саветовања за све грађане који се јављају за помоћ.Сигурна кућа наставиће и са пружањем услуге интернет саветовалишта, која обухвата саветодавну помоћ стручног тима установе жртвама породичног насиља.

Као и до сада, Сигурна кућа ће наставити рад на превенцији и подизању свести када је породично насиље у питању. У плану је:

- снимање спота који ће се емитовати на локалним телевизијама,

- одржавање трибине за студенте Универзитета у Нишу у сарадњи са СКЦ-ом,

- одржавање предавања у средњим школа у Нишу на тему „Насилне везе су безвезе“,

- организовање перформанса у центру града поводом Дана сећања на убијене жене жртве породичног насиља,

- организовање трибине поводом Међународног дана борбе против насиља над старима,

- организовање различитих активности (трибине, округли столови, предавања, гостовања у медијима) поводом обележавања Међународних дана борбе против насиља над женама,

- организовање Округлог стола у Нишу са представницима свих Сигурних кућа у РС са циљем успостављања сарадње и размене искустава,

- спровођење истраживања на тему „Насиља у породици“,

Током 2019. године, у плану је наставак рада и на пројектним активностима, које ће бити фокусиране на израду изолације и нове фасаде на објекту Сигурне куће, а све то са циљем обезбеђивања енергетски ефикаснијег простора за кориснице Сигурне куће.

Градска Управа Града Ниша Секретаријат за дечију и социјалну заштиту сматра да су предложени Програм рада и Финансијски план Установе Сигурна кућа за жене и децу жртве породичног насиља Ниш за 2019. годину сачињени у складу са позитивним прописима и њиховом применом у потпуности ће доћи до реализације постављених циљева.

 Секретар секретаријата

 Мирјана Поповић

 \_\_\_\_\_\_\_\_\_\_\_\_\_\_\_\_